Il-Kunsill kien infurmat mill-Kummissjoni bl-aħħar żviluppi fl-Għaxar Konferenza Ministerjali tad-WTO. Huwa kkondivida l-valutazzjoni mill-Kummissjoni tal-pakkett ġenerali u laqa' l-konklużjoni tan-negozjati dwar il-Ftehim dwar it-Teknoloġija tal-Informazzjoni rivedut. Fin-nuqqas ta' testi finali, il-Kunsill qabel li l-pożizzjoni tal-UE li tingħaqad mal-kunsens fil-Laqgħa Ministerjali ser tiġi ppreżentata lid-WTO u riflessa fil-konklużjonijiet miktubin tal-Konferenza, bil-fehim li l-UE ser tieħu ħsieb is-segwitu għar-riżultati tal-Laqgħa Ministerjali skont il-proċeduri interni tagħha u mingħajr preġudizzju għall-qsim tal-kompetenzi bejn l-UE u l-Istati Membri tagħha. L-ewwel konklużjonijiet tal-Kunsill dwar l-Għaxar Konferenza Ministerjali tal-Organizzazzjoni Dinjija tal-Kummerċ Ara l-paġna tal-laqgħa